armvectores/hy_wikipedia_2023 huggingface dataset:
Ստեֆան Կարլ Ստեֆանսոն

Ստեֆան Կարլ Ստեֆանսոն (իսլ.՝ Stefán Karl Stefánsson, հուլիսի 10, 1975(1975-07-10), Հաբնարֆյորդյուր, Հյովյուդբորգարսվայդիդ, Իսլանդիա - օգոստոսի 21, 2018(2018-08-21), Ռեյկյավիկ, Իսլանդիա), իսլանդացի դերասան, որն առավել հայտնի է «Ծույլ քաղաք» մանկական սերիալում կատարած չար Ռոբիի դերով։


== Կենսագրություն ==
Իսլանդիայի արվեստի ակադեմիայում սովորելուց հետո նրան հրավիրել են Իսլանդիայի ազգային թատրոն։ Ազգային թատրոնում Ստեֆանը խաղացել է տարբեր դերեր՝ Սիրանո դե Բերժերակից սկսած մինչև «Անձրևի տակ երգող»-ի Կոսմո Բրաունը և «Ամառային գիշերվա երազ»-ի Պակը։ Նաև Ազգային թատրոնում Ստեֆանը ստացել է «Ծույլ քաղաք»-ի համերգային տարբերակի չար Ռոբիի դերը, որը նա շարունակել է խաղալ սերիալի հեռուստատեսային ադապտացիայում։
Ստեֆանը փորձ է ունեցել մի շարք մասնագիտություններում և զբաղմունքներում՝ բարիտոն, սուսերամարտ, չեչոտկա, մոդեռն պար, սթենդ ափ, կոմեդիա դել'արտե, ինչպես նաև նվագել է հարվածային երաժշտական գործիքներ, դաշնամուր և ակորդեոն։
2016-ի հոկտեմբերին Ստեֆանիի մոտ ենթաստամոքսային գեղձի ուռուցքի ախտորոշումից հետո GoFundMe կայքում ստեղծվել է դրամահավաք ընկերություն, որպեսզի վճարվի նրա ապրուստի ծախսերը, քանի որ առողջական վիճակի պատճառով նա չէր կարող աշխատել։ 2017 թվականի հուլիսի 4-ի դրությամբ այս ընկերությունը հավաքել է ավելի քան 151 000 դոլար, ինչը 51 000 դոլարով ավելին էր սկզբնական նպատակի գումարից՝ 100 000 դոլարից։ Ավանդատուներին շնորհակալություն հայտնելու համար Ստեֆանը 2016 թվականի դեկտեմբերի 11-ին Facebook-ում անցկացրել է ուղիղ եթեր, որում երաժշտական տեսահոլովակի այլ դերասանների հետ միասին երգել է «Մենք համար առաջինն ենք» երգը։ Ընկերությունը հանգեցրել է նրան, որ երգն արտասահմանի համար դարձել է համացանցային մեմ։ Մեմը ինքնին ստացել է «Տարվա մեմ» տիտղոսը։


== Անձնական կյանք ==
Ստեֆանսոնը ապրել է Լոս Անջելեսում իր կնոջ՝ Սթեյնուն Աուլինա Տորսթեյնսդոութիրի հետ, որը հայտնի է որպես դերասանուհի, հաղորդավարուհի և գրող։ Նրանք ունեցել են երեք դուստր և մեկ որդի։ Ստեֆանսոնը նաև իր հիմնադրած «Մանկական ծիածան» շահույթ չհետապնդող կազմակերպության տնօրենն էր, որը ստեղծվել է ռազմագիտական որոշումների և դպրոցական խուլիգանության խնդիրների մասին հասարակությանը տեղեկացնելու նպատակով։


== Մահ ==
2016 թվականի հոկտեմբերին Ստեֆանիի մոտ ախտորոշվել է ենթաստամոքսային գեղձի ուռուցք։ 2017 թվականի օգոստոսին նա պատմել է իր ապաքինման մասին։ Սակայն 2018 թվականի մարտին Ստեֆանի մոտ ախտորոշվել է վիրահատությանը չենթակա խոլանգիոկարցինոմա, և նրան նշանակել են քիմիաթերապիայի կուրս։ Ապրիլին դերասանը հրաժարվել է հետագա քիմիաթերապիայից։ Ընտանիքի ներկայացուցչի խոսքով՝ դերասանը մահացել է 2018 թվականի օգոստոսի 21-ին 44 տարեկանում՝ հարազատներով և ընկերներով շրջապատված։


== Ֆիլմագրություն ==


== Հիշատակ ==
2018 թվականի օգոստոսին սկսվել է հանրագիր, որը կոչ էր անում Հաբնարֆյորդուր քաղաքում կանգնեցնել Ստեֆանոսի հուշարձանը։


== Ծանոթագրություններ ==
Կոմարովսկի գյուղական խորհուրդ (Խարկովի մարզ)

Կոմարովսկի գյուղական խորհուրդ  (ուկրաիներեն՝ Комарівська сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Կոմարովսկի գյուղական խորհրդում բնակվում էր 708 մարդ։ Բնակավայրը զբաղեցնում է 64.83 կմ² տարածք։ Բնակչության խտությունը կազմում էր 10.92 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ասյա Սիմոնյան

Ասյա Հովհաննեսի Սիմոնյան (1925 - 1989), խորհրդային հայ դերասանուհի։


== Կենսագրություն ==
Ասյա Սիմոնյանը ծնվել է 1925 թվականին։ 1959 թվականին ավարտել է Երևանի թատերական ինստիտուտը։ 1961 թվականից` Ստեփանակերտի, իսկ 1978 թվականից Կիրովականի (այժմ` Վանաձոր) թատրոնների դերասանուհի։
Մահացել է 1989 թվականին։


== Դերերը թատրոնում ==


== Ծանոթագրություններ ==
Վերա Կլիմենկո-Ժուկովա

Վերա Ֆեոդոսիևնա Կլիմենկո-Ժուկովա    (ուկրաիներեն՝ Клименко-Жукова Віра Феодосіївна, դեկտեմբերի 22, 1921(1921-12-22), Պետրիկովկա (քաղաքատիպ ավան, Ուկրաինա), Նովոմոսկովյան ուեզդ, Եկատերինոսլավի նահանգ, Ուկրաինական ԽՍՀ - մարտի 28, 1965(1965-03-28), Կիև, Ուկրաինական ԽՍՀ, ԽՍՀՄ), ուկրաինացի նկարչուհի, պետրիկովյան նկարազարդման վարպետ, Ուկրաինայի նկարիչների ազգային միության անդամ։ Հայտնի է  որպես ճենապակու վրա պետրիկովյան նկարազարդման կիրառման հիմնադիրներից մեկը։


== Կենսագրություն ==
Վերա Ֆեոդոսիևնան ծնվել է Պետրիկովկա գյուղում   (ներկայումս Պետրիկովի շրջանի քաղաքատիպ ավան), սովորել է Պետրիկովսկի դեկորատիվ նկարազարդման դպրոցում, որն ավարտել է 1939 թվականին,  որտեղ նրա ուսուցչուհին է եղել պետրիկովյան նկարազարդման հայտնի վարպետ Տատյանա Պատան։  Աշխատել է մի քանի տարբեր գեղարվեստական ստեղծագործությունների վրա, 1944 թվականից  մինչև կյանքի վերջն աշխատել է Կիևի փորձարարական կերամիկա- գեղարվեստական գործարանում։ Նրա հետ մեկտեղ այնտեղ աշխատել են Պետրիկովկայի այլ հայտնի վարպետ-կանայք՝ Մարֆա Տիմչենկոն, Պելագեյա Գլուշչենկոն, Վերա Պավլենկոն, Գալինա Պավլենկո-Չերնիչենկոն։  1947 թվականից  ղեկավարել է այդ գործարանի գեղարվեստական արտադրամասը։
Առաջին հերթին հայտնի է ճենապակու վրա կատարած նկարազարդումներով, պետրիկովյան նկարազարդումների կիրառման հիմնադիրներից մեկն է և համարվում է այդ ուղղության ամենահայտնի նկարչուհին։ Թղթի և մետաղի վրա ստեղծել է նաև դեկորատիվ նկարազարդման աշխատանքներ։  1946 թվականից  մասնակցել է բազմաթիվ հանրապետական, միութենական և միջազգային ցուցահանդեսների։


== Գրականություն ==
Глухенькая Н. Петриковские росписи. Киев: Искусство, 1973.
Петриковка: Альбом репродукций. Днепр: Днепрокнига, 2001 (переиздание 2004). 216 с.


== Արտաքին հղումներ ==
Энциклопедия современной Украины: Вера Феодосиевна Клименко-Жукова
Выставка произведений Веры Феодосиевны Клименко-Жуковой
Ռաս ալ-Խայմայի Էմիրություն

Ռաս ալ-Խայման ՄԱԷ-ի ամենահյուսիսային Էմիրությունն է։
Ադմինիստրատիվ կենտրոնը՝ Ռաս ալ-Խայմա։ Բնակչությունը՝ 195,000 մարդ (2003)։ Տարածքը՝ 1684 կմ² (տարածքով 4-ը)։ Հյուսիսում սահմանակից է Օմանին։ Էմիրությունում զարգացած է ձկնորսությունը։
Վարդան Մինասյան

Վարդան Մինասյան (հունվարի 5, 1974(1974-01-05), Երևան, Հայկական ԽՍՀ, ԽՍՀՄ), հայ նախկին ֆուտբոլիստ, ֆուտբոլային մարզիչ, վրացական «Թելավի» ֆուտբոլային ակումբի գլխավոր մարզիչ։


== Միջազգային կարիերա ==
1996-1999 թվականներին համարվել է Հայաստանի ազգային հավաքականի ֆուտբոլիստ, որի կազմում մասնակցել է 11 հանդիպման։


== Մարզչական Կարիերա ==
Նա սկսել է իր մարզչական կարիերան Փյունիկում որպես մարզիչի օգնական։ Նա նաև եղել է Հայաստանի ֆուտբոլի ազգային հավաքականի նախկին մարզիչ Յան Պորտերֆիլդի օգնական։ 2008 թվականի հունվարին, երբ Հայաստանի հավաքականի մարզիչ դարձավ Յան Պոուլսենը, Վարդան Մինասյանը մնաց մարզչի օգնական։ Այնուհետև 2009 թվականի մարտին, երբ Պուլսենը հեռացավ Հայաստանի հավաքականից, Վարդան Մինասյանը դարձավ Հայաստանի հավաքականի մարզիչ։ 2008 թվականին Վարդան Մինասյանը դարձավ Փյունիկի մարզիչ։
2021 թվականի փետրվարին Վարդան Մինասյանը նշանակվել է Ղազախստանի Պրեմիեր Լիգան ներկայացնող «Տարազ» ակումբի գլխավոր մարզչի պաշտոնում։


== Անձնական տվյալներ ==
Վարդանն ամուսնացած է, ունի 2 երեխա։ 


== Ծանոթագրություններ ==
Բաչատսկի

Բաչատսկի (ռուս.՝ Бачатский), քաղաքատիպ ավան Ռուսաստանի Կեմերովոյի մարզի Բելովոյի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 15676 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոթայի ծրագիր

Գոթայի ծրագիր, գերմանական սոցիալ-դեմոկրատների ծրագիրը՝ ընդունված Գոթայի համագումարում (1875 թվական), որտեղ այզենախակաևները (սոցիալ-դեմոկրատական բանվորական կուսակցություն) և լասալական Գերմանական համընդհանուր բանվորական միությունը միավորվեցին Գերմանիայի սոցիալիստական բանվորական կուսակցության մեջ։ Ծրագրում ձևակերպվել է այն դրույթը, որ բանվոր դասակարգի ազատագրումը պահանջում է փոխել արտադրության միջոցների մասնավոր սեփականությունը հասարակականով։ Կուսակցության առաջ նպատակ է դրվել ազատագրել բանվոր դասակարգին և ստեղծել սոցիալիստական հասարակարգ։ Դրա հետ միասին Գոթայի ծրագիրը պարունակում Էր պրոլետարական շարժման ծրագրային և ռազմավարական մի շարք հարցերի լուծման ոչ ճիշտ դրույթներ։ Կարլ Մարքսը և Ֆրիդրիխ Էնգելսը քնևադատության են ենթարկել Գոթայի ծրագիրի օպորտունիստական դրույթները՝ պրոլետարիատի կողմից քաղաքական իշխանության նվաճման և սոցիալիստական հեղափոխության գաղափարի անտեսում, գյուղացիության հեղափոխականության ժխտում, արտադրական ասոցիացիաների հիմնում և այլն։ Քննադատելով պետության դասակարգային Էության նսեմացումը՝ Գոթայի ծրագիր նախագծում Կարլ Մարքսը ընդգծել Է, որ պրոլետարիատի հեգեմոնիայի ապահովման և սոցիալիստական հասարակարգի կառուցման համար անհրաժեշտ է պրոլետարիատի դիկտատուրա։ Մարքսն ու Էնգելսը ժամանակին ձեռնպահ մնացին ծրագրի հրապարակային պարսավումից, բայց երբ էրֆուրտյան (1891 թվական) համագումարից առաջ սոցիալ-դեմոկրատիայի ծրագրի վերանայումը օրակարգի հարց դարձավ, էնգելսը հրատարակեց «Գոթայի ծրագրի քննադատությունը» աշխատությունը, որը Մարքսը գրել էր դեռևս 1875 թվականի մայիսի սկզբներին։
Ժողովածու (176)

Ժողովածու (176), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 176 թվի տակ։ Ձեռագիրը գրվել է 1813 թվականին Հովհաննես Միրզայան Վանանդեցի գրիչի կողմից, Զմյուռնիայում։ Գրված է թղթի վրա, որը ունի 23,3×17,1 չափս։ Ձեռագիրը կազմված է 118 թերթից։ Գրված է միասյուն նոտրգիրով։ Կազմը` ստվարաթուղթ։ Հիշատակարաններ՝ 3ա, կնիք՝ 88ա (1809 թ․, ենթադրաբար Սարգիս վարդապետ)։


== Բովանդակություն ==
Պետրոս Բերմութեան Աստուածանմանութիւն։
Եզրակացութիւնք և ցուցմունք Ա հատորի Աստուածաբանութեանն Բիլվարտի։
Վարդանայ Մեկնութիւն Անթառամ ծաղիկ շարականին։
Վանականի վարդապետի Մեկնութիւն Ուրախացիր պսակ շարականին։
Անանիա Նարեկացւոյ ի խորհուրդ Յովնանու մարգարէի Քարոզք։


== Ծանոթագրություններ ==
Բեյքեր սթրիթ

Բեյքեր սթրիթ (անգլ.՝ Baker Street), փողոց Լոնդոնի Վեստմինստեր քաղաքի Մերիլեբոն շրջանում։ Երկարությունը երկուսուկես կիլոմետր։ A41 մայրուղու մասն է։
Առավել հայտնի է Արթուր Կոնան Դոյլի հայտնի գրական կերպար` մասնավոր դետեկտիվ Շերլոկ Հոլմսի կապով։ Հեղինակի հորինվածքի համաձայն, խուզարկուն ապրում էր Բեյքեր սթրիթում, 221 b տանը, որը իրականում գոյություն չունի։ Փողոցն իր անունն ստացել է ճարտարապետ Ուիլյամ Բեյքերի պատվին (18-րդ դարում)։ Ի սկզբանե Բեյքեր սթրիթում բնակվում էին ունևորները, սակայն այժմ այստեղ տեղակայված է հիմնականում անշարժ գույք։


== Տեղադրություն ==
Փողոցը տարածվում է Ռիջենս պարկի հարավում, Գլոստեր-փլեյսին զուգահեռ, հատում է Մերիլեբոն-րոուդը, Յորք սթրիթը, Փորթմանի հրապարակը և Ուիգմոր-սթրիթը։ Ուիգմոր-սթրիթի և Բեյքեր սթրիթի խաչմերուկում սկիզբ է առնում Օրչանդ սթրիթը, որն էլ իր հերթին, ավարտվում է Օքսֆորդ-սթրիթի հետ խաչվելով։
Փողոցում տեղակայված է նույնանուն մետրոպոլիտենի կայանը։ Կայանի հարևանությամբ գտնվում է գտնված իրերի բյուրոն։ Բեյքեր սթրիթի կայանը մետրոպոլիտենի առաջին կայանն է աշխարհում։ 1990 թվականին Բեյքեր սթրիթում բացվեց Շերլոկ Հոլմսի թանգարանը։ Արդյունքում՝ վեպի հերոսը ունեցավ իրական տուն, Մադամ Տյուսոյի թանգարանի անկյունում։ Նրա հարևանությամբ գտնվում է խանութ նվիրված լիվերպուլյան Բիթլզ քառյակին, իսկ նրա դիմաց ռոք երաժշտության խանութ է։


== Հայտնի բնակիչներ ==
1835 թվականին Բեյքեր սթրիթում բացվեց առաջին մշտապես գործող ցուցահանդեսը՝ մոմե արձանների Մադամ Տյուսոյի թանգարանը։ 1884 թվականին թանգարանը տեղափոխվեց և այժմ գտնվում է անկյունում, Մերիլեոն-րոուդում։
1940 թվականին այստեղ բացվեց Հատուկ գործողությունների մասնաճյուղը, որը հետախուզական և դիվերսիոն ծառայությունների համակարգ է։ Այն գործել է Երկրորդ Համաշխարհային պատերազմի ժամանակ։
1967 թվականի դեկտեմբերի 7-ից 1968 թվականի հուլիսի 30-ը Բեյքեր սթրիթ, 9 հասցեում գտնվում է «Корпорации „Apple“»՝ Բիթլզի առաջին ձեռնարկություններից մեկը։ 55 Բեյքեր սթրիթ հասցեում հարյուր տարի շարունակ գտնվում էր «Marks & Spencer» ընկերության գլխավոր մասնաճյուղը, ժամանակին ամենամեծը Մեծ Բրիտանիայի մանրածախ առևտրի բնագավառում։   2004  թվականին գլխավոր մասնաճյուղը տեղափոխվեց Լոնդոնի Փադդինքթոն թաղամասում Մոսեսյան & ընկերներ ընկերության նախագծած շենք
1960-ական թվականներին Բեյքեր սթրիթում է ապրել հայտնի բրիտանական երգչուհի Դասթի Սփրինգֆիլդը։
1971 թվականի սեպտեմբերի 11-ին «Լլոյդս բանկ»ի Բեյքեր սթրիթի մասնաճյուղում տեղի էր ունեցել խոշոր գողություն։ Ընդհանուր գողացված գումարը կազմում էր 3 միլիոն ֆունտ։
		
		
		


== Գրականություն և կինո ==
Բեյքեր սթրիթում ապրել են շատ գրական և մուլտիպլիկացիոն հերոսներ. Շերլոկ Հոլմս, գաղտնի գործակալ Դենժեր Մաուս, Սեկստոն Բլեք, Ջեյմս Բլեք։ Բրիտանական երգիչ Ջերրի Ռաֆֆերթին 1978 թվականին թողարկեց «Բեյքեր սթրիթ» երգը, որը Billboard Hot 100-ում զբաղեցրեց երկրորդ տեղը։ 2008 թվականին նկարվել էր The Bank Job ֆիլմը, որը պատմում էր Լլոյդ բանկի 1971 թվականի թալանման մասին։ Դոկտոր Հաուսը գրանցված էր Բեյքեր սթրիթ 221B, Փրինսթոն, Նյու Ջերսի։ Դա կարելի է իմանալէ նայելով նրա փաստաթղթերին 7 սեզոնի 13-րդ սերիայում։


== Ծանոթագրություններ ==
Թիգլաթպալասար III

Թիգլաթպալասար III,(մ.թ.ա. մոտ 802 - 727) Ասորեստանի թագավոր, որը ղեկավարել է մոտավորապես մ․թ․ա․ 745 — 727 թթ․–ին։ Իր թագավորության տարիներին Ասորեստանում իրականացրել է բարեփոխումներ, կազմակերպել է արշավանքներ դեպի հարևան երկրներ, այդ թվում նաև՝ Վանի թագավորություն։ 
Նրա ոխերիմ թշնամիներից էր Սարդուրի II-ը։


== Ծանոթագրություններ ==
Ցապալովկա

Ցապալովկա (ռուս.՝ Цапаловка, բաշկիրերեն՝ Цапаловка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նատալյա Աբրամովա

Նատալյա Աբրամովա (ռուս.՝ Наталья Николаевна Абрамова, փետրվարի 6, 1937(1937-02-06), Մոսկվա, ԽՍՀՄ), խորհրդային և ռուս մուլտիպլիկատոր, խմբագիր և սցենարիստ։
Սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, որն ավարտել է 1960 թվականին։ Ինստիտուտն ավարտելուց հետո որպես խմբագիր աշխատել է «Սոյուզմուլտֆիլմ» կինոստուդիայում։ 1971 թվականից սկսել է գրել սցենարներ մուլտֆիլմերի համար։ Եղել է Մուլտիպլիկացիոն կինոյի միջազգային ասոցիացիայի անդամ։ Մասնակցել է մոտ 60, այդ թվում` Կոկորդիլոս Գենա, Ոզնին մշուշում, Երրորդ մոլորակի գաղտնիքը մուլտֆիլմերի ստեղծմանը։


== Ֆիլմագրություն ==
Սցենարի հեղինակ

Խմբագիր


== Ծանոթագրություններ ==


== Արտաքին հղումներ ==
Նատալյա Աբրամովա (անգլ.) Internet Movie Database կայքում
Էժեն դե Բլաաս

Էժեն դե Բլաաս (ֆր.՝ Eugene de Blaas, Օյգեն ֆոն Բլաաս, գերմ.՝ Eugene von Blaas, Էուջենիո դե Բլաաս, իտալերեն՝ Eugenio de Blaas, հուլիսի 24, 1843(1843-07-24)[…], Ալբանո-Լացիլե, Metropolitan City of Rome, Լացիո, Իտալիա - փետրվարի 10, 1931(1931-02-10), Վենետիկ, Իտալիա), իտալացի գեղանկարիչ, որը նկարել է ակադեմիական կլասիցիզմի ոճով։


== Կենսագրություն ==
Ծնվել է Ալբանո Լացիլեում, Հռոմի մոտ։ Ծնողները ավստրիացիներ էին, հայրը ճանաչված գեղանկարիչ Կարլ ֆոն Բլաասն էր, որն աշխատում էր ուշ բիդերմայեր ոճով։
Ավելի ուշ ընտանիքը տեղափոխվում է Վենետիկ, որտեղ Կարլ Ֆոն Բլաասը դառնում է Վենետիկի ակադեմիայի պրոֆեսոր։ Երկու որդիներն էլ որոշում են շարունակել ընտանեկան գործը, Յուլիուս դե Բլաասը դառնում է նկարիչ անիմալիստ, այնինչ Էժենին ավելի շատ հետաքրքրում էին ժանրային պատկերները հասարակ վենետիկցիների կյանքից։ Առաջինը դասեր էր վերցնում հորից, Վենետիկի և Հռոմի գեղարվեստի ակադեմիաներից։
Ցուցադրվել է Իտալիայում և արտասահմանում. Վիեննայում, Փարիզում, Բեռլինում, Մոնակոյում, Բրյուսելում, Պետերբուրգում։ Էժենը հոր նման դարձավ Վենետիկի ակադեմիայի պրոֆեսոր։


== Կտավներ ==
«Քույրեր» 1878 (Cloister-Scene)
«Conversions of the Rhætians by St. Valentine»'
«Cimabue and Giotto»
«Դրվագ Դեկամերոնից»
«Dogaressa Going to Church»
«Venetian Balcony Scene»
«God’s Creatures»
«Bridal Procession, in San Marco»
«Venetian Masquerade»
«A Journey to Murano» (Vienna Museum)
		
		
		
		
		
		
		
		
		
		
		
		
		


== Ծանոթագրություններ ==


== Հղումներ ==
Wassibauer Thomas (2005)։ Eugen von Blaas: 1843 - 1931 / Das Werk - Skizzen - Aquarelle - Gemälde 
Eugene de Blaas at artrenewal.org
http://www.sr-museum.com/museo/opere.php?idart=123&tiper=1&contatore=0 Archived 2011-07-16 at the Wayback Machine.
Մարգարիտովո (Ազովի շրջան)

Մարգարիտովո (ռուս.՝ Маргаритово ), գյուղ Ռուսաստանի Ռոստովի մարզի Ազովի շրջանում։ Մարգարիտովսկովո գյուղական համայնքի շրջկենտրոնն է։ Ազով քաղաքից գտնվում է 50 կմ հեռավորության վրա։
Մասնահատում

Մասնահատում, ռեզեկցիա, ախտահարված օրգանի մասնակի հեռացման վիրահատություն։ Օրգանի ծայրային հատվածի հեռացումն անվանում են ծայրատում (ամպուտացիա), լրիվ հեռացումը՝ արմատահանում (էքստիրպացիա)։ Գործնական վիրաբուժությունում առավել հաճախ կատարում են ստամոքսի (քաղցկեղի, արյունահոսությամբ բարդացած խոցի, ստամոքսաելքի նեղացման ժամանակ) և բարակ ու հաստ աղիքների մասնահատումը, (վնասվածքային պատռվածքների, անանցանելիության, ուռուցքների դեպքում)։ Կատարվում է նաև վահանագեղձի, թոքերի, հոդերի մասնահատում։
Ցիմերվալդյան կոնֆերանս

Ցիմերվալդյան կոնֆերանս, տեղի է ունեցել 1915 թվականի սեպտեմբերի 5-ից 8-ը Ցիմերվալդում (Շվեյցարիա)։ Այն առաջինն էր երեք միջազգային կոնֆերանսներից, որոնք գումարվում էին այն երկրների սոցիալիստական կուսակցությունների կողմից, որոնք Առաջին համաշխարհային պատերազմի սկզբնական փուլում չեզոք քաղաքականություն էին վարում։
Կոնֆերանսում մասնակցել են 11 երկրների (Ռուսաստան, Լեհաստան, Իտալիա, Շվեյցարիա, Բուլղարիա, Ռումինիա, Գերմանիա, Ֆրանսիա, Նիդերլանդներ, Շվեդիա, Նորվեգիա) 38 պատգամավորներ։ Ցիմերվալդյան կոնֆերանսի բացման նախօրյակին Վլադիմիր Լենինը ստեղծում է սոցիալիստ-ինտերնացիոնալիստների խումբը՝ Ցիմերվալդյան ձախը, որը կոնֆերանսում հակադրվում է ցենտրիստական և կիսացենտրիստական մեծամասնությանը՝ այսպես կոչված Ցիմերվալդյան կենտրոնին՝ Գրիմի և այլոց ղեկավարությամբ։ 
Կոնֆերանսում քննարկվող հիմնական հարցն էր համարվում «խաղաղության համար պրոլետարիատի պայքարը»։ Ձախերը առաջարկեցին բանաձևի և մանիֆեստի իրենց նախագծերը։ Կոնֆերանսի մեծամասնությունը երկու փաստաթուղթն էլ մերժեց և առաջարկեց բավարարվել լոկ պացիֆիստական դեկլարացիայով։ Ընդունվեց փոխզիջողական մանիֆեստ։
Ռոլանդ Գասպարյան

Ռոլանդ Գասպարյան (հունիսի 12, 1986(1986-06-12), Երևան, Հայկական ԽՍՀ, ԽՍՀՄ), հայ երաժիշտ, Ռեինկարնացիա խմբի հիմնադիրն ու առաջատարը։ 2000 թվականին ավարտել է Երևանի Հ. Շավարշյանի անվան թիվ 40 միջնակարգ դպրոցը: Ակուստիկ կիթառի դասընթացներ ստանալուց հետո՝ 2001 թվականին ստեղծել է «Ռեինկարնացիա» փանկ-ռոք խումբը, որը հետագայում սկսեց ստեղծագործել ռեգգի ոճի մեջ։ Գրում է երաժշտություն և հանդիսանում է խմբի վոկալիստը։


== Տես նաև ==
Ռեինկարնացիա


== Արտաքին հղումներ ==
Ռոլանդ Գասպարյան. «Հատուկ վերադարձել եմ Միացյալ Նահանգներից, որպեսզի մենահամերգով հանդես գամ»
«Ռեինկարնացիա»՝ ճիճվի նիրվանան. Մհեր Արշակյանի սյունը ՍիվիլՆեթում
Ռեինկարնացիա «Փոխենք աշխարհը»
Լա Լուվյեր

Լա Լուվյեր (ֆր.՝ La Louvière), քաղաք Բելգիայում։


== Աշխարհագրություն ==
Լա Լուվյեր քաղաքը տեղակայված է Էնո նահանգում, Վալոնիա ֆրանսախոս շրջանի տարածքում, միացված է Սեննա և Սամբր գետերի ջրանցքներով։ Բնակչության թվով զբաղեցնում է (2008 թվականին 77․616 մարդ), Վալոնիայի քաղաքներում 5-րդ, և Բելգիայի քաղաքներում 11-րդ տեղը։ Բնակչության խտությունը կազմում է 1210 մարդ/կմ քառ․։ Լա Լուվյեր համայնքը բաղկացած է Էն-Սեն-Պիեռ, Էն-Սեն-Պոլ, Սեն Վաաստ, Տրիվիեր, Բուսսուա, Ուդեն-Էմերի, Ուդեն-Ժեժնի, Մուրաժ, Ստրեպի-Բրակեժնի և Բեզոնրի շրջաններից։


== Տնտեսություն և մշակույթ ==
1838 թվականից ի վեր Էն-Սենտ-Պիեռի քաղաքամերձ տարածքում գոյություն ունի մետալուրգիական արդյունաբերություն, որը 1900 թվականին դարձել է մեքենաշինական ձեռնարկություն և արտադրում է ծանր երկաթուղային լոկոմոտիվներ։ Ջերմագնացների և էլեկտրագնացների մեծ մասը, որոնք այսօր օգտագործվում են բելգիական երկաթուղիներում, արտադրվել են Լա Լուվյերի գործարանում։
1998 թվականին չորս բելգիական վերելակային ջրանցքները ՅՈՒՆԵՍԿՕ-ն ընդգրկել է Համաշխարհային ժառանգության օբյեկտների ցանկում։ Վերջիններս գտնվում են Լա Լուվյեր քաղաքի մոտ։


== Պատկերասրահ ==

		
		
		


== Քույր քաղաքներ ==
 Ֆրանսիա Սեն Մոր դե Ֆոս, Ֆրանսիա
 Իտալիա Ֆոլինյո, Իտալիա
 Իսպանիա Կորդովա, Իսպանիա
 Սլովակիա Բոյնիցե, Սլովակիա
 Լեհաստան Կալիշ,Լեհաստան
 Թուրքիա Կերասուն


== Ծանոթագրություններ ==


== Արտաքին հղումներ ==
Official website of La Louvière, in French
Photographs of the Duferco steel mill
The carnival Archived 2018-09-30 at the Wayback Machine., in French, Dutch, and English
Կուրոկ (Տարխատայի վտակ)

Կուրուկ (ռուս.՝ Курук), գետ Ռուսաստանում, հոսում է Ալթայի Հանրապետությունով։ Գետաբերանը գտնվում է Տարխատա գետի ձախ ափից 72 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրատնտեսային տեղամասը՝ Կատուն, գետի ենթաավազանը Բիա և Կատուն գետն է, գետի գետային ավազանը Իրտիշ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 13010100312115100005360
Կոդը ըստ հիդրոլոգիական հետազոտության (ՌԴ) — 115100536
Ավազանի կոդը — 13.01.01.003
Ծավալի համարը ըստ ՌԴ-ի — 15
Թողարկումը ըստ ՌԴ-ի — 1


== Ծանոթագրություններ ==
Հայաստանի հրաբուխների ցանկ

Ստորև՝ Հայաստանի գործող և քնած հրաբուխների ոչ ամբողջական ցանկն է։ Տվյալ ցանկը ներառում է նաև Հայկական լեռնաշխարհի այն հրաբուխները, որոնք այժմ գտնվում են Հայաստանի պետական սահմաններից դուրս՝ հաշվի առնելով լեռնաշխարհի ֆիզիկական անբաժանելի ամբողջությունը։


=== Հայաստանի տարածքում գտնվող հրաբուխներ ===


=== Հայաստանի սահմաններից դուրս գտնվող հրաբուխներ ===


== Ծանոթագրություններ ==
Մոգերի երկրպագություն (նկար, Պիտեր Բրեյգել Ավագ)

Մոգերի երկրպագություն, Պիտեր Բրեյգել Ավագի նկար, ստեղծվել է 1564 թվականին։ Նկարն ստեղծվել է այն ժամանակ, երբ նկարիչն ապրել և ստեղծագործել է Բրյուսելում։ Նկարը մոգերի երկրպագությանը նվիրված շարքի երեք նկարներից մեկն է։ Առաջին նկարը (1556—1562 թվականներ) շատ վատ է պահպանվել և գտնվում է Բրյուսելի Գեղեցիկ արվեստների թագավորական թանգարանում, երկրորդը լավ է պահպանվել (1564 թվական) և գտնվում է Լոնդոնի ազգային պատկերասրահում, երրորդը (1567 թվական) գտնվում է Օսկար Ռայնխերտի թանգարանում (Վինտերտուր)։ 


== Պատմություն ==
Նկարի ստեղծման ժամանակաշրջանը համընկնում է Իսպանիայի Ֆիլիպ II արքայի հոլանդական տարածաշրջանում կառավարելու շրջանին։ Պիտեր Բրեյգել Ավագն ապրել և ստեղծագործել է Իսպանական Նիդերլանդներում։ Այդ շրջանում հոլանդական հասարակությունը արմատական փոփոխություններ էր ապրում, ինչն արտահայտվում էր իսպանացիների կառավարության դեմ դժգոհությամբ, կաթոլիկների և բողոքականների միջև հաճախակի դավանաբանական բախումներով։ Բրյուսելը, որտեղ ապրում և ստեղծագործում էր Բրեյգել Ավագը, դարձել էր հեղափոխական իրադարձությունների կենտրոն։ Այս իրադարձությունները չէին կարող անտարբեր թողնել նկարչին, և նա սկսեց «Մոգերի երկրպագություն» նկարի աշխատանքները, սակայն իր մեկնաբանությամբ։ Նկարը սառն ընդունելության է արժանացել կաթոլիկ հասարակության կողմից, քանի որ լի էր հեգնանքով և հակաեկեղեցական բովանդակությամբ։


== Նկարի սյուժե ==
Նկարում հիշատակվում է Աստվածաշնչյան սյուժեն մոգերի մասին, որոնք եկել էին Արևելքից, որպեսզի երկրպագեն նորածին Հիսուսին և նրան ընծաներ մատուցեն։ (Մատթեոս 2:1-11)։ Իր ստեղծագործության մեջ Պիտեր Բրեյգել Ավագը որոշել է հեռանալ ավանդական նկարչությունից և ուրախության պահը ներկայացնելուց։ Գտնվելով Հիերոնիմոս Բոսխի արվեստի ազդեցության տակ՝ Բրեյգել Ավագը ստեղծել է նկար, որում չի արտահայտվում Մանկան ծննդյան ուրախությունը․ բոլոր կերպարները, նույնիսկ Մարիամ Աստվածածինը, տխուր են։ Հիսուսը և Մարիամը նկարի գլխավոր կերպարներն են։ Կանաչ հանդերձով տղամարդը ինչ-որ բան է շշնջում Հովսեփի ականջին։ Հովսեփը փակ աչքերով է լսում նրան, ինչն արտահայտում է անտարբերություն իրադարձության վերաբերյալ։  Փարախի մուտքի մոտ և Մարիամի, Մանկան, Հովսեփի, մոգերի և թխամորթ Բաղդասարի մոտ տղամարդիկ և զինվորներ կան, որոնց դեմքերին նկարիչը հաղորդել է հեգնանք և չարախնդություն։


== Պատկերասրահ ==
Նկարներ «Մոգերի երկրպագություն» շարքից
		
		
Դրվագներ նկարներից
		
		
		
		


== Ծանոթագրություններ ==


== Արտաքին հղումներ ==
Профиль картины на сайте Лондонской национальной галереиArchived 2017-09-11 at the Wayback Machine.
Արցախյան ազատամարտի արտացոլումը կերպարվեստում

Ղարաբաղյան ազատագրական պատերազմի արտացոլումը կերպարվեստում Արցախյան գոյամարտի առանձին դրվագներ, ազատամարտիկների, օդաչուների, կանանց սխոսգործությունները, արցախահայության կենսահաստատությունը, մայր հայրենիքին վերամիավորվելու աննահանջ ձգտումը՝ հագեցված միասնական մտահղացմամբ և ընդհանրացված կերպարային բովանդակությամբ, իրենց գեղարվեստական մարմնավորումն են գտել նկարիչների, քանդակագործների, լուսանկարիչների, ժողովրդական վարպետների նկարներում, պատկերաքանդակներում, հուշակոթողներում, հուշարձաններում, խաչքարերում, տապանաքարերում, լուսանկարներում։ Կերպարվեստը կարևոր դեր է խաղում կյանքում և հասարակության հայրենասիրական դաստիարակության միջոցներից Է։
(3791) Մարսի

(3791) Մարսի (անգլ.՝ Marci), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 17-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,88127 ա. մ., առավելագույնը մոտենում է 2,6841 ա. մ. հեռավորության վրա և հեռանում 3,0785 ա. մ.։ Արեգակի շուրջ մեկ ամբողջական պտույտ է կատարում 1786,38 երկրային օրվա ընթացքում, իր ուղեծրով շարժվելով միջինում 0,201525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3791) Մարսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոուրազաևո (գյուղ, Կրասնոկամսկի շրջան)

Անվան այլ կիրառումների համար տե՛ս՝ ՆովոուրազաևոՆովոուրազաևո (ռուս.՝ Новоуразаево, բաշկիրերեն՝ Яңы Уразай), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլուբոկոե (գյուղ, Գլոբինոյի շրջան)

Անվան այլ կիրառումների համար տե՛ս՝ ԳլուբոկոեԳլուբոկոե (ուկրաիներեն՝ Глибоке), գյուղ Ուկրաինայի Պոլտավայի մարզի Գլոբինոյի շրջանում։ Գյուղը նշված է Պոլտավայի շրջանի երեք վերստ գծի վրա։ 1869 թվականին Ռազմական տեղագրական քարտեզում նշված է որպես Գլուբոկոե գյուղ։
2001 թվականի տվյալներով Գլուբոկոե գյուղում բնակվել է 88 մարդ։ Բնակավայրը զբաղեցնում է 0,424 կմ² տարածք։ Բնակչության խտությունը կազմել է 207,55 մարդ/կմ²։


== Աշխարհագրական դիրք ==
Գլուբոկոե գյուղը գտնվում է Պսյոլ գետի աջ ափից 1 կմ հեռավորության վրա, վերևում՝ 0,5 կմ հեռավորության վրա, Գլուբոկայա Դոլինա գյուղն (Կոզելշչինայի շրջան) է, հոսանքին ներքև՝ 1 կմ հեռավորության վրա է գտնվում Զամոժնոե գյուղը։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոսե դե Սալամանկա

Խոսե դե Սալամանկա, (իսպ.՝ José de Salamanca y Mayol, մայիսի 23, 1811(1811-05-23), Մալագա - հունվարի 21, 1883(1883-01-21), Մադրիդ, Իսպանիա), իսպանացի ազնվական, քաղաքական գործիչ, գործարար։ Եղել է Իսպանիայի ֆինանսների նախարար, և կարճ ժամկետով, դե ֆակտո, 1847 թվականին եղել է վարչապետ։
Հայտնի է եղել է Իսպանիայի Իզաբելա II թագուհու գահակալման օրոք, պատասխանատու է եղել Մադրիդ քաղաքի ընդարձակման համար։ Մադրիդի Սալամանկա շրջանը կոչվում է նրա անունով։ Նրա արկածախնդիր կյանքը լի է եղել վայրիվերումներով։ Որպես գործարար՝ ձեռնարկել է մի շարք ծրագրեր, որոնց շնորհիվ ձևավորվել է ժամանակակից Իսպանիան. երկաթուղիներ, վարչական շրջանների կառուցում, բանկային ներդրումներ։


== Կենսագրություն ==
1828 թվականին ավարտել է Գրանադայի Սան Բարտոլոմե և Սանտիագո իրավունքի և փիլիսոփայության քոլեջը։ Գրանադայում նա առաջին անգամ հանդիպում է Ֆերդինանդ VII-ի բացարձակ ռեժիմի դեմ հանդես եկողներին, այդ թվում և Մարինա դե Պինեդա Մունյոսին։ 
Կարճ ժամանակ անց, երբ նա վերադառնում է իր հայրենի Մալագա, լիբերալ գեներալ Խոսե Մարիա Տոռիխոսը ձերբակալվում է պետական հեղաշրջման համար։ Սալամանկան հավանաբար ներգրավված է լինում հեղաշրջման մեջ։ Նա մեկնում է Մադրիդ Տոռիխոսի համար ներողություն խնդրելու։ Նրա հեղափոխական եռանդը որոշ ժամանակ հանդարտվում է, և նա, ի շնորհիվ հոր Սեա Բերմուդեսի հետ բարեկամական կապերի, ով նախարարների խորհրդի նախագահ էր (վարչապետը), 1833 թվականին Սալամանկան նշանակվում է Ալիկանտե համայնքի Մոնովար քաղաքի քաղաքապետ։ 1837 թվականի նոր պրոգրեսիվ սահմանադրությունից հետո Սալամանկան դառնում է Մալագայի փոխքաղաքապետ։ Պաշտոնավարելու համար նա տեղափոխվում է Մադրիդ։

Կարճ ժամկետով նա դառնում է Մադրիդի առաջին ատյանի դատավոր, 1839 թվականին պաշտոնապես ձեռք է բերում աղի մենաշնորհ, սկսում ներդրումներ անել ֆոնդային բորսայում։ 1847 թվականի մարտի 28-ին Խոակին Ֆրանցիսկո Պաչեկոյի կառավարությունում նա նշանակվում է Իսպանիայի ֆինանսների նախարար, երբ հոկտեմբերին կառավարությունը ցրվում է, նա կարճ ժամկետով «դե ֆակտո» դառնում է վարչապետ, սակայն երբ կառավարությունը բացահայտում է նրա ենթադրյալ ֆինանսական խախտումները, նրան փոխարինում է Ֆլորենսիո Գարսիա Գոյենան։ Մինչև 1849 թվականը Սամալկանը աքսորվում է Ֆրանսիա։
Սալամանկան հիմնադրել է Իզաբելա II բանկը (1844) և Կադիսի բանկը (1846)։


== Ծանոթագրություններ ==


== Աղբյուրներ ==
Hernández Girbal, F.: José de Salamanca, marqués de Salamanca: el Montecristo español. Ediciones Lira, Madrid, 1963.
Lacomba, Juan Antonio, Málaga: Personajes en su historia. Ed. Arguval, Málaga, 1986.
Zavala, José María, «María Cristina de Borbón, en la picota». La Aventura de la Historia, nº 91. Arlanza ediciones S.A., 2006.
Rico, Eduardo G., Yo, José de Salamanca, el «Gran Bribón». Ed. Planeta, Barcelona, 1994.
Torrente Fortuño, José Antonio, Salamanca, bolsista romántico. Ed. Taurus, Madrid, 1969.
Մ.թ.ա. 13-րդ դար


== Հայաստան ==
Սկսած մ.թ.ա. 13-րդ դարից՝ Հայկական լեռնաշխարհում, հիմնականում Ասորեստանյան և ուրարտական աղբյուրներում հիշատակվում է Արմենի-Շուպրիա պետությունը։
Արգանդի պարանոցակալ

Արգանդի պարանոցակալ, բեղմնականխման հեշտոցային պատնեշային միջոց։ Այն տեղադրվում է արգանդի պարանոցի արտաքին բացվածքի դիմաց՝ փակելով արգանդի պարանոցի մուտքը։ Այդ կերպ այն խոչընդոտում է սպերմայի ներթափանցումն արգանդի խոռոչ արգանդի արտաքին բացվածքի միջով։ Արգանդի պարանոցը փակելու միջոցով հղիությունը կանխելու միտքը ծագել է հազարավոր տարիներ առաջ։ Սակայն ժամանակակից արգանդի պարանոցակալը, որը տեղավորվելով հեշտոցի պատերի արանքում իրենով փակում է արգանդի մուտքը, ավելի նոր է. այն ծագել է 20-րդ դարում։


== Չափի համապատասխանեցում ==
Կանայք, ովքեր ցանկանում են օգտագործել արգանդի պարանոցակալ, անցնում եմ կլինիկական հետազոտություն, որի ընթացքում որոշում է, թե արդյոք տվյալ միջոցը համապատասխանում է կնոջը, թե ոչ։ Այն դեպքում, երբ որոշվում է, որ պարանոցակալը համապատասխանում է կնոջը, մասնագետը որոշում է դրա ճշգրիտ չափը։


== Կիրառումը ==
Պարանոցակալը տեղադրելիս կամ հանելիս նախ անհրաժեշտ է լվալ ձեռքերը՝ վնասակար բակտերիաների ներթափանցումը հեշտոց կանխելու համար։ Արգանդի պարանոցակալը տեղադրվում է մինչև սեռական հարաբերությունը։ Պարանոցակալը անհրաժեշտ է թողնել հեշտոցում վերջին սերմնաժայթքումից հետո՝ առնվազն 6- 8 ժամվա ընթացքում։ Խորհուրդ է տրվում պարանոցակալը հանել 72 ժամվա ընթացքում։


== Ծանոթագրություններ ==


== Արտաքին հղումներ ==
Cervical Barrier Advancement Society
Diaphragms and Caps (Yahoo Group)
Femcap websiteOves website
Սուրբ Հովհաննես եկեղեցի (Նորաշեն)

Սուրբ Հովհաննես եկեղեցի, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի Նորաշեն գյուղի հյուսիս-արեւմտյան կողմում գտնվող բարձրադիր հարթության վրա։


== Պատմություն ==
Գտնվում էր պատմական Մեծ Հայքի Սյունիք նահանգի Երնջակ գավառում։ Սուրբ Գրիգոր եկեղեցին կառուցվել էր մինչև 12-13-րդ դարերը։ Ավերվել է 19-րդ դարի կեսերին։ 19-րդ դարի կեսերին Սեդրակյանը այցելելով գյուղ գրել էր.


== Տես նաև ==
Ջուղայի շրջան
Նորաշեն
Սուրբ Գրիգոր եկեղեցի (Նորաշեն)
Սուրբ Աստվածածին վանք (Նորաշեն, Ջուղայի շրջան)
Սուրբ Ստեփանոս եկեղեցի (Նորաշեն)
Սուրբ Հռիփսիմե մատուռ (Նորաշեն)


== Գրականություն ==
Այվազյան, Արգամ (1980) Նորաշենի ճարտարապետական հուշարձանները. Լրաբեր Հասարակական Գիտությունների, № 8 . pp. 110–115. ISSN 0320-8117


== Ծանոթագրություններ ==
Լեմս Ներսիսյան

Լեմս Սուրենի Ներսիսյան (հոկտեմբերի 1, 1946(1946-10-01), Այգաբաց, Ախուրյանի շրջան, Հայկական ԽՍՀ, ԽՍՀՄ), հայ նկարիչ, մանկավարժ։ Մանկավարժական գիտությունների դոկտոր (1993), պրոֆեսոր (1994), ՀՀ ՄԳԱ անդամ (1998), մանկավարժական գիտությունների միջազգային ակադեմիայի թղթակից անդամ (1998)։ ՀՀ արվեստի վաստակավոր գործիչ (2008)։


== Կենսագրություն ==
1966 թվականին ավարտել Է ՀՊՄԻ։ 1966 թվականից դասավանդում Է ՀՊՄՀ-ում, 1985 թվականից՝ ամբիոնի վարիչ։ 1985 թվականից Հայաստանի նկարիչների միության անդամ, 1995 թվականից՝ նկարիչների միջազգային ընկերության անդամ, 2003 թվականից՝ Ռուսաստանի դաշնության նկարիչների ստեղծագործական միության անդամ։ 2004 թվականին ընտրվել է Ռուսաստանի դաշնության կրթության ակադեմիայի արտասահմանյան անդամ։

Հեղինակել է մոտ 70 գիտական աշխատանքներ։ 28 հանրապետական և միջազգային գեղարվեստական ցուցահանդեսների մասնակից է։ Ունեցել է նաև բազմաթիվ անհատական ցուցահանդեսներ։


== Ստեղծագործական ուղի ==
Հեղինակ է «Գեղագիտական դաստիարակության տեսություն։ Գեղագիտական դաստիարակության սկզբունքները» (1990), «Նատյուրմորտ։ Պեյզաժ» (1990, ալբոմ), «Գեղարվեստական կրթության հայեցակերպը հանրակրթական դպրոցում» (1997) և այլ աշխատությունների։ Հեղինակ է մոտ 1500 նկարների, որոնցից շատերը պահպանվում են Ռուսաստանի, ԱՄՆ-ի, Ֆրանսիայի, Իրանի, Գերմանիայի, Հայաստանի մասնավոր հավաքածուներում։ Ստեղծել է բնանկարներ՝

«Լեռնային վտակ», 1998
«Գարուն», 1998
«Մարգագետին ճահճում», 1998
«Արագած», 1999
«Հայկական մոտիվ», 1999
«Կեսօր», 1999
«Ճահճուտ», 2000
«Շաղիկներ», 2000-2001նատյուրմորտներ`

«Փշերով նատյուրմորտ», 1992
«Գարնանային նատյուրմորտ», 1998


== Անդամակցություն ==
ՌԴ Նկարիչների ստեղծագործական միության անդամ, 2003,
Նկարիչների միջազգային միության անդամ, 1995,
ՀՀ նկարիչների միության անդամ, 1986,
ԽՍՀՄ Նկարիչների միության անդամ, 1985


== Պարգևներ ==
ՀՀ արվեստի վաստակավոր գործիչ, 2012,
«Մանկավարժական համալսարան - 90» մեդալ, 2012,
«Ամենայն Հայոց Կաթողիկոս Վազգեն Առաջին» մեդալ, 2007
ՀՀ մշակույթի նախարարի պատվոգիր, 2006, 2008, 2012
ՀՀ նախագահի շնորհակալագիր, 2003


== Հրապարակումներ ==
Կերպարվեստ։ 2-րդ դասարան, Լեմս Ներսիսյան, «Զանգակ-97», Երևան, 2002։
Կերպարվեստ, դասագիրք 5-րդ դասարանի համար։ «Զանգակ-97» Երևան 2012։
Մեթոդական համակարգը գեղարվեստական մանկավարժության մեջ։ Գեղարվեստական միտք, Երևան, 2012։
Ազատ հաղորդակցության և ինքնակրթության դերը ուսուցման համակարգում։ Գեղարվեստական միտք։ Երևան, 2013։


== Գրականություն ==
Լեմս Ներսիսյան - Ալբոմ, 2011, Երևան, «Զանգակ»։


== Ծանոթագրություններ ==


== Արտաքին հղումներ ==
Մեր դասախոսները. Լեմս Ներսիսյան
Լեմս Ներսիսյանի ցուցահանդեսը Հովհաննես Թումանյանի տուն-թանգարանում
Խժիշխաթուն

Խժիշխաթուն, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իվիսա

Իվիսա (իսպ.՝ Ibiza, կատ.՝ Eivissa)՝ հետխորհրդային տարածության երկրների լրատվամիջոցների նյութերում և գրականության մեջ լայն տարածում է գտել սխալ արտասանությամբ Իբիցա տարբերակը), կղզի Միջերկրական ծովում։ Գտնվում է Իսպանիայի Բալեարյան կղզիների կազմում։ Տարածքը՝ 572, 56 կմ², բնակչությունը՝ 133, 702 մարդ։ Համախառն ներքին արդյունքի հիմնական մասը բաժին է ընկնում տուրիզմին։


== Գիշերային կյանք ==
Իվիսան աշխարհում հայտնի է տոնակատարություններով և գիշերային կյանքով։ Համաշխարհային ճանաչում ունեն նաև կղզում գտնվող Բորա-Բորա և Պաչա ժամանցային համալիրները։ Աշխարհի ամենաճանաչված դիջեյներն իրենց նոր ստեղծագործությունների պրեմիերան ներկայացնում են Իվիսայի գիշերային տոնակատարությունների ժամանակ։ Սովորաբար այդ տոնակատարությունները սկսվում են հունիս ամսին և ավարտվում են հոկտենբերին։


== Տրանսպորտ ==

Չնայած իր փոքր չափերին Իվիսայում կա մայրուղիների լայանածավալ ցանց և միջազգային օդանավակայան, որտեղից ամառային տուրիստական շրջանի ժամանակ իրականցում են չվերթներ աշխարհի տարբեր ծայրերից՝ հիմնականում ԵՄ-ից։


== Պատկերասրահ ==

		
		
		
		
		
		
		


== Ծանոթագրություններ ==


== Աղբյուրներ ==
Պաշտոնական կայք.
Դեյդ շրջան (Ջորջիա)

Անվան այլ կիրառումների համար տե՛ս՝ Դեյդ շրջան (այլ կիրառումներ)Դեյդ շրջան (անգլ.՝ Dade County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 451 կմ² է, բնակչությունը՝ 15.154 մարդ (2010 թ. տվյալներով)։ Շրջկենտրոնն է Թրենտոն բնակավայրը։ Կազմավորվել է 1837 թ.։
Հարթավան

Հարթավան, գյուղ Հայաստանի Արագածոտնի մարզում, Շենավան գյուղի հարևանությամբ, Գեղարոտ գետի ձախափնյակում։
Հեռավորությունը մարզկենտրոնից՝ 14 կմ հյուսիս-արևելք, բարձրությունը ծովի մակերևույթից՝ 1870 մ։


== Բնակչություն ==
Հարթավանի բնակչության նախնիները գաղթել են Ալաշկերտից։
Հարթավանի ազգաբնակչության փոփոխությունը.


== Նշանավոր հարթավանցիներ ==
Հարթավանում է ծնվել քանդակագործ Ռաֆիկ Խաչատրյանը։


== Գյուղատնտեսություն ==
Բնակչությունը զբաղվում է անասնապահությամբ, թռչնաբուծությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==

Գյուղում է գտնվում Սուրբ Գրիգոր եկեղեցին (1861 թ.), XIII դարի «Թուխ Մանուկ» և VII դարի «Շեկ Ավետարան» մատուռները։ Հարթավանից 4-5 կմ արևելք գտնվում են Աստվածընկալ գյուղատեղին (XIX-XX-րդ դդ.) իր համանուն եկեղեցական համալիրով (V-XIII-րդ դդ.), Սուրբ Աստվածածին (V-VI-րդ դդ.) և Սուրբ Նշան (Կաթողիկե, 1244 թ.) եկեղեցիներով։
Հարթավանում են գտնվում XIII դարի կիսավեր մատուռ ու գերեզմանատուն։
Գյուղի հարավարևմտյան եզրին, Երևան-Ապարան խճուղուց դեպի աջ՝ բլուրի վրա, 1975 թ. կառուցված է Երկրորդ համաշխարհային պատերազմում զոհված հարթավանցիներին նվիրված հուշահամալիրը։ Այդ հուշահամալիրի մի դրվագ պատկերված է ՛՛Հայաստանի և հարակից շրջանների տեղանունների բառարանում՛՛, հատոր 3-րդ, էջ 387, Երևան, 1991 թ., ինչպես նաև խորհրդային նշանավոր արվեստաբան Նիկոլայ Վորոնովի ԽՍՀՄ 1960-1980 թթ. հուշակոթողային քանդակագործությանը նվիրված հիմնարար աշխատությունում։ Այսինքն՝ ՝ Հարթավան գյուղի այս հուշահամալիրը մտել է նախկին Խորհրդային Միության 100 լավագույն հուշակոթողային համալիրների շարքի մեջ։ Հուշահամալիրի հեղինակն է հարթավանցի քանդակագործ Ռաֆիկ Գարեգինի Խաչատրյանը (Խաչառ), 1937-1993 թթ.։


== Տես նաև ==
Հարթավանի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Մեծ շքերթ

Մեծ շքերթ (անգլ.՝ The Big Parade), 1925 թվականին ռեժիսոր Քինգ Վիդորի նկարահանած ամերիկյան գեղարվեստական ֆիլմ՝ նվիրված Առաջին համաշխարհային պատերազմին։


== Սյուժե ==
Ֆիլմը պատմում է երեք ամերիկացի զինվորների մասին, ովքեր կռվել են Եվրոպայում։ Նրանք երեքն էլ տարբեր սոցիալական դասի ներկայացուցիչներ են՝ աշխատավոր, խանութպան և հարուստ ծնողների զավակ։ Պատերազմը ջնջել է դասակարգային արգելքները և մտերմացրել երիտասարդներին։ Նրանցից երկուսը մահանում են ռազմաճակատում, երրորդը կորցնում է ոտքը, բայց վերադառնում է տուն։ Նա հիասթափված է և հուսահատ։ Հետ վերադառնալով Եվրոպա՝ բացահայտում է ուժեղ տղամարդկային բարեկամություն և իրական սեր։


== Դերեր ==
Ջոն Գիլբերտ՝ Ջեյմս Էպերսոն
Ռենե Ադոր՝ Մելիզանդա
Հոբարտ Բոսուրթ՝ Պարոն Էպերսոն
Կլեր ՄքԴոուել՝ Տիկին Էպերսոն
Կլեր Ադամս՝ Ջասթին Ռիդ
Ռոբերտ Օբեր՝ Հարրի
Թոմ Օ՛Բրեն՝ Բալ
Կառլ Դեյն՝ Սլիմ
Ռոսիտա Մարստինի՝ Մելիզանդայի մայրը
Հարրի Քրոքեր՝ զինվոր
Ջուլյաննն Ջոնսթոն՝ Ջասթին Դևերո
Կաթլին Քեյ՝ Միս Էպերոսոն
Կառլ Վոս՝ սպա
Ջորջ Բերանժեր
Ֆրանկ Կուրիեր
Դան Մեզոն


== Անդրադարձ ==
Քննադատները դրվատանքով են արտահայտվել ռեժիսորի և օպերատորի աշխատանքի համար, սակայն դժգոհ են մնացել որոշ դերասանների աշխատանքից։ Այնուամենայնիվ, ֆիլմը մեծ հաջողություն է ունեցել։ Որոշ կինոթատրոններում ֆիլմի պաստառը մնացել է ամբողջ տարվա ընթացքում։ Ըստ որոշ գնահատականների՝ սա կոմերցիոն ամենահաջողված համր ֆիլմն է։


== Ծանոթագրություններ ==


== Արտաքին հղումներ ==
The Big Parade(անգլ.) ֆիլմը Internet Movie Database կայքում
«The Big Parade»(անգլ.) ֆիլմը allmovie կայքում:
The Big Parade program booklet on archive.org
The Big Parade at Virtual History
Ալֆա շրջան

Ալֆա շրջան, Վեներա մոլորակի վրա գտնվող շրջան է, որն ունի մոտ 1500 կիլոմետր չափեր։ Այս շրջանի կենտրոնը գտնվում է 22° հվ. լ. 5° ավ. ե.22° ю. ш. 5° в. д.﻿ / -22; 5 կոորդինատներում։
Շրջանը հայտնաբերվել է և անվանվել Դիկ Գոլդշտեյնի կողմից 1964 թվականին։ Անունը հաստատվել է Միջազգային աստղագիտական միության Մոլորակների անվանումների աշխատանքային խմբի կողմից (IAU/WGPSN) 1976-ից 1979 թվականներին։ Մաքսվելի լեռները, Ալֆա և Բետա շրջանները միակ երեք բացառություններն են Վեներայի մակերևույթի անվանումների կանոնից, ըստ որի տեղանուններին տրվում են միայն կանացի անուններ։
Ալֆա շրջանի մակերևույթի ռելիեֆը չափազանց դեֆորմացված է, այսպիսի տարածքները անվանում են Տեսերաներ, այստեղ դեֆորմացիաները ունեն տարբեր ուղղություններ և իրաի մոտ են տեղակայված։ Տեսերա անվանումը ծագել է հունարեն «սալիկավոր» բառից (Սովետական գիտնականները վերլուծելով Վեներա-15 և Վեներա-16 կայաններից ստացված լուսանկարները նմանեցրել էին այս տեղանքը սալիկավոր հատակի)։ Ինչպես և բոլոր մյուս տեսերա տեսակի շրջանները, Ալֆա շրջանը բարձր է շրջապատող տեղանքից 1-2 կիլոմետրով։
Venus Express ուղեծրակայանի կատարած լուսանկարների վրա Ալֆա շրջանի ժայռերը ավելի բաց գույն ունեն և ավելի հին ծագում ունեն քան մոլորակի մեծ մասը։ Երկրի վրա, այսպիսի բաց գույն ունեցող ապարները սովորաբար գրանիտներն են, որոնք ձևավորում են մայրցամաքները։


== Տես նաև ==
Բետա շրջան


== Ծանոթագրություններ ==
Կառլոս Դելֆինո

Կառլոս Ֆրանսիսկո Դելֆինո (իսպ.՝ Carlos Francisco Delfino, օգոստոսի 29, 1982(1982-08-29), Սանտա Ֆե, Արգենտինա), իտալա-արգենտինացի պրոֆեսիոնալ բասկետբոլիստ։ 
Մարզական կարիերայի ընթացքում աչքի է ընկել պաշտպանի հմտություններով և երեք միավորանոց նետումներ կատարելու ունակությամբ։
Ունի Արգենտինայի և Իտալիայի երկքաղաքացիություն։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Euroleague.net կայքում(անգլ.)
Տայան (այլ կիրառումներ)

Տայան՝

Տայան, կղզի Պելեշաց թերակղզու հարևանությամբ, Խորվաթիա։
Տայան, Էլաֆիտսկովո կղզեխմբի կղզիներից մեկը, Խորվաթիա։
Տայան Վելի, կղզի Լաստովո կղզեխմբում, Խորվաթիա։
Տայան, թաթարացի իշխան XVII դար։
Նևիլ լե Տիս

Նևիլ լե Տիս (ֆր.՝ Neuville-lès-This), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 402 մարդ, բնակչության խտությունը` 51.94 մարդ/կմ²։ Բնակավայրը զբաղեցնում է 7.74 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 9 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 257 աշխատունակ (15-64 տարեկան) բնակիչ, որոնցից ակտիվ էին 174-ը, իսկ ոչ ակտիվները` 83։ Ակտիվության ցուցանիշը կազմում է 67,7 %։ 174 աշխատունակ մարդկանցից աշխատել է 165 անձ (86 տղամարդ և 79 կին)։ Գործազուրկ են եղել 9 անձ (5 տղամարդ և 4 կին)։ 83 անաշխատունակներից 31-ը եղել են աշակերտներ կամ ուսանողներ, 39-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էկոդուկ

Էկոդուկ, կամուրջ կամ թունել, որը ծառայում է մեխանիկական տրանսպորտային միջոցների, օրինակ` ավտոմայրուղիների միջով կենդանիների անցման համար։
Էկոդուկները օգնում են պահպանելու կենդանիների բնական միջավայրի միասնությունը` փոքրացնելով ճանապարհներին կենդանիների հայտնվելու հավանականությունը, ինչը կարող է հանգեցնել ճանապարհատրանսպորտային պատահարի։


== Պատմություն ==
Առաջին էկոդուկները կառուցվել են Ֆրանսիայում 1950-ական թվականներին։ Դրանց կառուցումն այնուհետ լայն տարածում է գտել այլ երկրներում, օրինակ` Նիդերլանդներում, Շվեյցարիայում և Գերմանիայում։


== Ազդեցություն միջավայրի վրա ==
Էկոդուկների` շրջակա միջավայրի վրա թողած ազդեցությանն ուղղված հետազոտությունները  ցույց են տվել, որ նրանց կիրառումը զգալի չափով նպաստում է նրանց բնական միջավայրի միավորմանը։ Դրանք օգտագործվում են ոչ միայն խոշոր անասունների, այլ նույնիսկ անողնաշարավորների կողմից, օրինակ` թիթեռներ, բզեզներ, սարդեր։ Էբերսվալդեի անտառային տնտեսության պետական վարչության կատարած հետազոտության համաձայն` 2005 թվականի մայիսից մինչև 2006 թվականի ապրիլը մոտ 2.300 կենդանիներ Բրանդենբուրգում օգտվել են էկոկամրջից, որն անցնում է А11 ավտոմայրուղու վրայով։

2008-2009 թվականներին Գերմանիայի Նիդերկրյուխտեն համայնքում անցկացված համանման հետազոտությունները ցույց են տվել, որ մեկ տարվա ընթացքում էկոկամրջին հայտնաբերվել են կենդանիների 1.368 հետքեր, որից 690-ը` այծյամի, 180-ը` վարազի, 130-ը` նապաստակի, 42-ը` աղվեսի, 37-ը` գորշուկի, 18-ը` կզաքիսի։ Կամրջի վրայով կենդանիների վերահսկման մեթոդաբանությունը հնարավորություն չի տվել ուսումնասիրելու մանր կենդանիների շարժը։
Կարլովացի և Ռիեկայի միջև անցնող խորվաթական էկոդուկի փորձարկման ընթացքում տեղադրվել են ինֆրակարմիր ցուցիչներ, որոնք նախատեսված էին աղվեսի չափի կենդանիների շարժը գրանցելու համար։ Մեկ տարվա ընթացքում գրանցվել է էկոդուկով անցնող մոտ 6.000 կենդանի։ Կամրջից հիմնականում օգտվել են արջեր, աղվեսներ և լուսաններ։
Բանֆ ազգային պարկում կատարած մասշտաբային հետազոտությունները ցույց են տվել, որ 2007 թվականի հունվարին խոշոր կաթնասունների 10 տեսակներ (այդ թվում` գրիզլի, կոյոտ, որմզդեղն, վապիտի, հովազ, գայլ) Բանֆի 24 էկոդուկներով տեղաշարժվել են ընդհանուր առմամբ 84.000 անգամ։


== Ծանոթագրություններ ==


== Արտաքին հղումներ ==
Վայրի կյանքը ենթակառուցվածքներում, Յելոսթոուն
Մայրուղու առավելություններ(չաշխատող հղում)
462

462 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 462 թվականն է, 
V դարի 62-րդ տարին։


== Դեպքեր ==


== Ծնունդներ ==


== Մահեր ==
Պերվոմայսկի շրջան

Անվան այլ կիրառումների համար տե՛ս՝ Պերվոմայսկի շրջան (այլ կիրառումներ)Պերվոմայսկի շրջան (ռուս.՝ Первомайский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Պերվոմայսկ։


== Աշխարհագրություն ==
Շրջանի տարածքի մակերեսը կազմում է 1227 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20345 մարդ։ Բնակչության խտությունը կազմում էր 16,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բեռնարդ Քլերվոսացի

Բեռնարդ Քլերվոսացի (ֆր.՝ Bernard de Clairvaux, ենթդ․  1091, Fontaine-lès-Dijon, Բուրգունդիայի դքսություն, Ֆրանսիայի թագավորություն - օգոստոսի 20, 1153, Քլերվո աբբայություն, County of Champagne, Ֆրանսիայի թագավորություն, Ֆրանսիա), ֆրանսիացի միջնադարյան նշանավոր կաթոլիկ աստվածաբան, փիլիսոփա, եկեղեցական գործիչ։


== Կենսագրություն ==
Բեռնարդ Քլերվոսացին ծնվել է 1090 թվականին Ֆրանսիայի Դիժոն քաղաքում։ Նա ծագում էր բուրգունդական մի հին և ազդեցիկ ազնվական ընտանիքից։ Նա իր ծնողների երրորդ զավակն էր։


== Գրականություն ==
Günther Binding: Bernhard von Clairvaux. In: Lexikon des Mittelalters (LexMA). Band 1, Artemis & Winkler, München/Zürich 1980, ISBN 3-7608-8901-8, Sp. 1992–1997.
Adriaan H. Bredero: Bernhard von Clairvaux: zwischen Kult und Historie; über seine Vita und ihre historische Auswertung, aus dem Niederländischen von Ad Pistorius. Mit einem Geleitwort von Ulrich Köpf, Stuttgart 1996, 270 S., ISBN 3-515-06898-8.
Gerhard Wehr: Bernhard von Clairvaux. Marix Verlag 2012. ISBN 978-3865392879.
Peter Dinzelbacher: Bernhard von Clairvaux; Leben und Werk des berühmten Zisterziensers, Primus Verlag, 2. Auflage 2012, ISBN 978-3863123109.
Jean Leclercq: Art. Bernhard von Clairvaux. In: Theologische Realenzyklopädie 5, Berlin 1980, S. 644–651.
Jean Leclercq: Bernhard von Clairvaux; Mystiker und Mann der Tat, Neue Stadt, München 2009, ISBN 978-3-87996-782-7.
Ulrich Köpf: Art. Bernhard von Clairvaux. In: RGG4 1, Tübingen 1998, 1328–1313.
Hartmut Sommer: Bräutigam der Seele - Die Lebensstationen des Bernhard von Clairvaux in Burgund, in: Die großen Mystiker, Darmstadt, Wissenschaftliche Buchgesellschaft, 2008, ISBN 978-3-534-20098-6.
Bernhard Vošicky: Bernhard über Bernhard. Geistliche Lehren des heiligen Bernhard von Clairvaux. Heiligenkreuz im Wienerwald: Be&Be Verlag 2008, ISBN 978-3-9519898-4-6.


== Ծանոթագրություններ ==
Սկարմանիո

Սկարմանիո  (իտալերեն՝ Scarmagno), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 784 մարդ։ Զբաղեցնում է 8 կմ² տարածք։ Բնակչության խտությունը՝ 98 մարդ/կմ²։ Փոստային ինդեքսը՝ 10010։ Հեռախոսային կոդը՝ +39 0125։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 0125 739153
էլեկտրոնային փոստ - scarmagno@comune.scarmagno.to.it
Պաշտոնական կայք - http://www.comune.scarmagno.to.it/


== Ծանոթագրություններ ==
Էդվարդ Աչեսոն

էդվարդ Աչեսոն (անգլ.՝ Edward Goodrich Acheson, մարտի 9, 1856(1856-03-09), Washington, Փենսիլվանիա, ԱՄՆ - հուլիսի 6, 1931(1931-07-06), Նյու Յորք, Նյու Յորք, ԱՄՆ), ամերիկացի քիմիկոս։


== Կենսագրություն ==

 
Ծնվել է Փենսիլվանիա նահանգի Վաշինգտոն քաղաքում։ Աչեսոնը սիլիցիումի կարբիդի սինթեզի գործընթացի գյուտարարն էր, որը կրում է նրա անունը և մինչ օրս օգտագործվում է սիլիցիումի կարբիդի (կարբորունդ) արտադրության համար։ 1908-1909 թվականներին եղել է Էլեկտրաքիմիական ընկերության նախագահ։


== Մրցանակներ ==
1894՝ Ջոն Սքոթի մեդալ
1901՝ Ջոն Սքոթի մեդալ
1907՝ Ռամֆորդի մրցանակ
1910՝ Պերկինի մեդալ
1929՝ Էդուարդ Գուդրիչ Աչեսոնի մեդալ, էլեկտրաքիմիական ընկերության մրցանակ, որը կոչվում է նրա անունով։ Աչեսոնը առաջինն է ստացել այս մեդալը։
1997՝ ընդգրկվել է Գյուտարարների ազգային փառքի սրահում


== Ծանոթագրություններ ==
Պերշոտրավնևոե (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Պերշոտրավնևոե գյուղում բնակվում էր 76 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)